Delia Shunt 34 éves volt.
A haja selymes, barnásszőke, a feneke széles és gömbölyű,
ami farmerben ragyogóan mutatott.
Kemény nő volt. Egyszer megvert egy srácot, mert megfogta a fenekét.
Az visszaütött, ő széttört rajta egy széket.
Vacsorázni! Most rögtön!
Jól csinálja. Johnny, add oda azt a kesztyűt.
- Ülj ide, Miss May. - Mostatok kezet, fiúk?
- Igen. Kint a slagnál. - Rendben.
Bocsánat.
Répát is egyetek, fiúk, halljátok?
Az csak dísznek van.
- Mellet? Akarsz egy mellet? Drágám? - Igen, kérek. Köszönöm.
- Szárnyat? - Igen, kérek.
- Jól néz ki, főszakácsnő. - Kaphatok ketchupöt?
- Nincs ketchupünk. - De én láttam.
Jól van, hozom a ketchupödet.
- Segítsek azzal a csirkével? - Ma edzésem volt.
- Hogy ment? - Igazán jól.
- Megcsináltad ma a biciklit? - Még nem.
Papa, átrakták a meccsem csütörtökre. El tudsz jönni?
Mit mondtál?
Átrakták a meccsem csütörtökre. El tudsz jönni?
- Hánykor lesz? - Háromkor.
Megyek, de késni fogok.
Foglalok neked egy helyet.
Itt egy kis magyarázatra van szükség.
Delia apja, Pete Shunt volt az első hippi Catskillben.
Kecskét tartott, saját termesztésű füvet szívott.
A hetednapi adventistákat is beengedte, csak hogy dumálgasson velük.
Hallott az örömhírről? A mi Urunk evangéliumáról?
Igénybe vehetjük pár percét, hogy beszéljünk róla?
Persze. Időmilliomos vagyok.
Rendszeresen jár templomba, uram?
Rég nem voltam.
A hetednapi adventistáktól vagyunk.
Hisszük, eljön az utolsó ítélet.
Más egyházak vasárnap ünneplik a szombatot.
Szerintünk vasárnap a hét első napja, és a szombat ünnepe vasárnap van.
Ha el akar jönni a templomunkba, szombaton jöjjön, ne vasárnap.
Biztos ezért mulasztottam el.
Olyan barátságos volt velük, hogy egy nap elhozták a családjukat is.
A Biblia azt mondja...
Úgy vélték, a bűnös Pete Shuntot rámenősen kell megdolgozni.
..őrizzük testünk tisztaságát...
Delia zavarban volt, mert már kifejlődött a melle,
az osztályban elsőként, és komoly méretű volt.
A mellei mintha külön életet éltek volna.
Mágikus tárgyak voltak, melyek nem illettek az adventisták tanaiba.
..az önálló nemzetek gondolata, úgy, ahogy van, hülyeség.
Mindent a nagy cégek mozgatnak.
Egyetértek magával, Pete. De Krisztus a legfontosabb.
Ha továbbra is füvezik és tisztátalan életet él, pokolra jut.
Ilyen egyszerű.
Mit gondol, ki maga? Takarodjanak a házamból!
- Megyünk. - Gazemberek.
Azt mondják, pokolra jutok.
Pete ezután napokig rosszkedvű volt,
mert korábban megfogadta magának, hogy többé nem dühödik így fel.
Azelőtt időnként megverte a feleségét, de már rég nem csinált ilyet.
Az adventisták után hamarosan Delia anyja is távozott.
Elege volt a pénztelenségből és a fejkendőviselésből.
Vásárolt néhány bézsszínű ruhát, és elhelyezkedett egy biztosítónál.
Delia az apjával maradt, úgy érezte, neki nagyobb szüksége van rá.
A "Shunt" név angolul illetlen hangzású.
Nem ezért lett az iskola szajhája, de talán ez is benne volt.
Ráadásul szeretett csókolózni.
12 éves korában elvesztette a szüzességét.
Nem fogta vissza magát, nem érdekelte, mit gondolnak az emberek.
Mikor már túltette magát a szégyenen, jól érezte magát tőle.
Ráérzett a testében rejlő hatalom ízére.
Úgy érezte, ez a küldetése.
Tanítás után végiggondolta az aznapi hódításait, és jókedvre derült tőlük.
17 évesen ment hozzá Kurthöz, mert az megkérte a kezét.
Nem bírta elviselni a gondolatot, hogy mások is fogdossák őt.
Különösen a fenekét. Azt a gyönyörű, nőies segget.
Delia nem kínálta tovább a bájait, és hozzáment.
A házasság új értelmet adott számára a szexnek.
Már nem csak a női hatalmáról szólt. Eleinte tényleg szerelmeskedtek.
Mikor Kurt megérezte, hogy szereti őt, durva lett,
ami eleinte izgatta Deliát, aztán megérezte a ridegségét,
és rájött, hogy a férfi megveti.
De ekkor már túl késő volt. Beleszeretett.
Jaj, istenem. Sajnálom.
Menj oda be!
Menjetek innét! Be a fürdőszobába!
Clara, May, menjetek be és hallgassatok.
Kuss legyen.
Drágám...
Kérlek, nyisd ki az ajtót.
Szívem, szeretlek.
Kérlek, ne...
Minden rendben. Tudom, nem úgy gondoltad.
Végül a gyerekei szenvedése mozdította ki tehetetlenségéből.
Sikoltoztak és könyörögtek,
és ő nem volt képes megvigasztalni őket. Ez olyan volt, mint a lassú halál.
Két óra múltán már nem számított, hogy szereti a férjét.
Nem számított, hogy nincs hová mennie.
Elvitte magával a gyerekeit.
Mint már oly sokszor, elképzelte, hogy visszamegy a férjéhez.
De a teste ezúttal nem engedelmeskedett.
Ébredjetek fel. Gyere.
Gyertek.
Jössz vagy nem?
Jöjjenek be.
Valaki majd foglalkozik magukkal reggel.
Delia nem beszélt a gondjairól.
Hallgatása megrémítette a többi nőt.
Csupán óvatos volt.
Nem akart érzelgős lenni vagy hibázni.
Távol akart maradni tőlük.
Úgy érezte, e nők fájdalma és bizonytalansága örvényként
szívja be, összekuszálja gondolatait.
- Mi történt? - Leesett a polcról.
Most elég jól fest.
Ettél valamit?
Menj és játssz. Akarsz még játszani egy kicsit?
Beszéljünk a gyakorlati dolgokról.
Szép lehet napi 24 órában jót tenni.
Nem tudom. Néha úgy érzem, semmi haszna.
És ez elkedvetleníti, Pam?
Mindenkinek vannak gondjai.
Szeretett valaha olyan férfit, aki veri?
Vannak gyerekei?
Nincsenek.
Akkor hagyjon békén.
Elegem van abból, hogy úgy vigyorog itt
minden nap, mintha épp egy jót kakált volna.
Gondolkozott azon, hogy hova mehet innét?
Gondolkoztam.
A férje megint itt volt, látni akarja a gyerekeket.
Akkor magával is viszi őket.
Itt maradhat, amíg csak szükséges. Tudja, ugye?
Nagyszerű. Imádok itt lenni.
Aznap éjjel álmatlanul feküdt,
és törte a fejét, kiket ismer, akik elmentek Catskillből.
Végül emlékezete egyik rejtett bugyrából előkerült
a kövér Fay McDougherty neve, aki északra költözött.
Fiúk, itt jön a dagadt Fay.
Fay is számkivetett volt, mint Delia, csak másképp.
Delia mindig úgy érezte, meg kell védenie őt,
bár nem kedvelte különösebben.
Meg kell keresnie Fayt.
Halló!
Delia Shunt vagyok.
Biztos meglep, hogy hívlak.
Anyámtól kaptam meg a számod. Autóbiztosítást közvetített a te mamádnak.
Igen, említette.
Azt gondoltam, talán... Egy kis bajban vagyok.
Nem köröz a rendőrség vagy ilyesmi, de itt kell hagynom Catskillt.
Három gyerekem van.
Talán meghúzhatnánk magunkat a pincétekben pár hétig,
csak amíg munkát nem kapok, és ki nem találok valamit.
Á, nem érdekes. Bocs, hogy zavartalak.
Várj. A garázsban talán ellehettek.
- Tényleg? - Meg kell kérdeznem a férjem.
- Nem valami komfortos. - Ha van fedél fölötte, már jó.
Van ott egy zuhanyozó is. Greg csinálta tavaly.
Pompás.
Örülök, hogy hallottam a hangod.
Tegyük be ezt hátra.
Kösz.
- Apa jön? - Nem, drágám.
Helló.
Hogy vagy?
- Örülök, hogy látlak. - Én is.
- Köszönöm. - Ez természetes.
Helló. Szép gyerekek. Hasonlítanak rád.
Bent van süti, ha kértek. Hadd segítsek a csomagokkal, és...
Szia, édes. Gyertek be, megmutatom a házat, jó?
Ő Greg, a férjem.
- Helló. - Menjetek be.
Szeretsz focimeccset nézni?
Gyere ide, majd meglátjuk.
- Ő a férjem, Greg. - Helló.
Ő Delia az imádni való gyerekeivel.
Tudod, mim van itt? Nem aranyos? Nézd, mit csinál.
Egy cica.
Ő Tandy. Meg akarod nézni?
Gyere ide, piszok macska.
Miért nem kerültök beljebb?
Greg apjáé a Why-i bank, és Greg is ott dolgozik.
- Greg, kérsz jeges teát? - Nem kérek semmit, köszönöm.
Gyerekek, egyetek sütit.
Ideteszem, hogy ne legyen morzsás a kanapé.
- Jeges teát? - Kérek.
Igazán sajnálom, hogy ilyen nehéz időket élsz át.
Köszönöm.
Apád hogy van?
Jól. Mindig ugyanúgy.
Tart még kecskéket?
Már nyugdíjas.
Mit gondolsz, hol találhatnék munkát?
Milyen munkára vagy hajlandó?
Bármilyenre.
..mert van egy unokahúgom New Jersey-ben, és arra készül...
- Elnézést... - Mindjárt kiszolgálom.
Szia, mama.
Ne felejtsd el, nyolcig a kórházban dolgozom.
Szóval tíz és fél tizenegy közt menjek érted?
Az egy Saab, igaz? Kint a kocsija, az egy Saab, nem?
Fűtött ülése van? És átállítható motorházteteje?
- Dolgoztam már Saabon. - Munkaügyben érdeklődnék.
Delia jó pincérnő volt.
Gyors, jó memóriájú, és csak annyira félemlítette meg a vendégeket,
hogy féken tartsa őket, ám a férfiakkal kacérkodott...
- Lepjen meg. - Jó.
..a nőket pedig visszafogottságra késztette.
Ha valaki goromba volt hozzá, beleköpött az ételébe.
Ezt igazságosnak érezte. Ha meg volt fázva, sosem csinálta.
9-szer 30?
Az jó.
A szakácsnő ellenszenves fia mindig ott ebédelt.
Klassz ez a trikó.
A gyerekek mind a közeli iskolába jártak.
Mondtam, az alagsorban lakom, mert vízágyam van.
Akar engem.
Helló.
- Mit csinálsz? - Minek tűnik?
Én éjjel mindig kitakarítok.
Tudom. Gondoltam, segítek.
Úgy láttam, elkelne itt egy kis tisztogatás.
Ne akarj úgy tenni, mintha jobb volnál nálam.
A fenébe, nézz rám.
Sajnálom. Én igazán nem...
Nem akartam semmi rosszat.
Manhattanben egy balesetben két férfi meghalt.
Egyiküket, Desmond Canettót
ismeretlen fegyveres lőtte le, miközben kocsijával a Varick Streeten haladt.
Canetto már halott lehetett a kormánynál,
mikor felhajtott a járdára, elütve egy férfit és elsodorva egy nőt...
Úgysem jönnél el velem autókázni, igaz?
Hova akarsz vinni? Megőrültél?
Lehet. Nem is tudom, bárhova.
Elmehetnénk moziba, de az már randi lenne.
Gyere értem munka után.
Hatkor végzek.
Akkor majd bejövök úgy nyolc-fél kilenc tájban, jó?
Vigyél vissza a kocsimhoz. Vacsorát kell adnom a gyerekeimnek.
Az anyám ezen a héten éjszakás a kórházban.
Nem vagy a barátom, úgyhogy nem érdekel a mamád időbeosztása.
- Csak azt gondoltam... - Ne gondolkodj.
Greta Herskovitz négy éve volt Lee Schneeweiss felesége.
Van valami érdekes az újságban?
"Bloomberg korszaka előtt a New York-iak élvezettel tették tönkre a karrierjét..."
Lee adatellenőrző volt a New Yorker-nél,
és az 1100 oldalas disszertációját készítette,
mely a viktoriánus sarki expedíciók kannibalizmusáról szólt.
Lee kedves, békés ember volt.
Greta tudta, hogy Lee, ha kiábrándulna belőle egyszer, pszichiáterhez fordulna.
Minden rendben?
De a saját sikerét illetően nem alkudott meg.
Egy évvel korábban hét dosszié volt a kezében,
mind egy-egy rizspudingrecepttel.
Épp Tammy Lee Felbur könyvét szerkesztette,
"A rizsfőzés 365 módja" volt a címe.
- Kitől van ez a kosztüm? - Liz Claiborne-tól.
Bejönne hozzám?
Aaron Gelb a Warren és Howe kiadó legendás főszerkesztője volt.
Rúgj ki. Rúgj csak ki. Essünk túl rajta.
Nem akarom ezt az idióta munkát.
Fogd a rizspudingodat, és dugd fel a seggeden.
Thavi Matola magával akar ebédelni.
Matola a legfelkapottabb fiatal regényíró volt.
Felhívott, és azt mondta, van egy kitűnő szerkesztőnk - maga.
Csak szakácskönyveket szerkesztett.
Van fogalma, miért mondta ezt?
Talán szeret főzni.
A találkozó napján Thavi Matola 40 percet késett.
..rizs, elemek, tampon
- Greta Herskovitz? - Ó, istenem. Helló.
- Thavi Matola. - Örülök, hogy találkozunk.
- Régóta vár? - Nem olyan rég.
- Rágyújthatok? - Nyugodtan.
- Kellemes hely. - A kiadónak költségszámlája van itt?
Nagyon tetszett az első könyve.
- Nem sokat ér. - Azt hiszem, ez általános.
- Mi, a megjelenés utáni kételyek? - Az álszerénység.
- Ajánlhatom specialitásainkat? - A pasta jó. Én bifszteket eszem.
Csak egy mozzarellasalátát kérek.
- Kér bort? - Ha maga is...
Egy palack vörösbort kérek.
Rendben.
Szóval miről szól az új könyve? Ha nem titok.
Laoszról. Az utamról az országon át.
Félelmetes lehetett. Hány éves volt?
13. Otthagytam a családomat...
- Sokat megírt már? - Száz oldalt.
- Nem nekem kell kérdéseket feltenni? - Nem is tudom.
Mi a maga története?
Manhattanben születtem,
a Fleming Schoolba jártam, egy kis magániskolába...
Aztán bentlakásos iskolába, főiskolára, majd a jogi karra.
Az apám ügyvéd. Nem beszélünk egymással.
Anyám meghalt.
Elváltak. Én 28 éves vagyok.
Apámnak van egy hároméves gyereke is.
Te jó ég, hagyd már abba.
A barátnőm, Felicia Wong mondta, hogy ügyesen meg tudja húzni a szövegeket.
Felicia Wong novellákat írt, és tanított a Harvardon.
Greta egy lapot szerkesztett. Ki tudta szűrni a lényegtelent.
A szerzők könyörtelennek mondták, mégis őt akarták lektornak.
Kiheréli a műveket. Te meg hazudozol. Megérdemlitek egymást.
Hajlok a bőbeszédűségre. Kell valaki, aki a fejemre koppint.
Én meg tudom tenni.
Jövő héten újratárgyaljuk a szerződését.
Egyből bement a legdrágább cipőboltba, amit ismert,
és vett egy tűsarkú krokodilbőr cipőt a hitelkártyáján.
Nem engedhette volna meg magának, de szüksége volt rá.
Úgy akarta érezni magát, mint egy nagymenő.
Azt akarja, hogy én csináljam.
Ez bámulatos.
- Miért érzem ettől bűnösnek magam? - Mert bolond vagy. Gyere ide.
Nagyon büszke vagyok rád.
Nyugtalanság és felajzottság kavargott Greta fejében.
Szinte szétfeszítette a koponyáját.
Levegőre volt szüksége. El akart menni valahová.
El akarta mondani az embereknek a hírt, ünnepelni akart.
Eszébe jutott, hogy régi barátnője, Mimi,
aki nemrég tért vissza Indiából, épp partit ad Brooklynban.
- Megijesztettél. - Te is engem.
Oscar udvarolt Gretának a Harvardon, de sosem feküdtek le egymással.
Most szelíd közömbösség volt Oscar hangjában.
Úgy beszélt hozzá, mintha elmebeteg vagy rákos volna.
Greta tudta, miért. Mert ő vesztesnek bizonyult.
- Együttérzésem édesanyád miatt. - Köszönöm.
Beszéltem a férjeddel - rendes srácnak látszik.
Sosem hagyna el.
Ez elég furcsa ok, hogy...
Nem ez a fő ok. Szeretem őt.
Csodálatos ember. Olyan szórakoztató, érdekes és...
- Nagyszerű. - Ő a legnagyszerűbb.
- Klassz srác. - Nem engem kell meggyőznöd.
- És te? Megnősültél? - Dehogyis. Csak 28 éves vagyok.
Én is 28 vagyok, Oscar.
- Jársz valakivel? - Igen. De ritkán látjuk egymást.
Ő a Bostoni Szimfonikusoknál van, én meg a brooklyniaknál.
Még mindig annál a kiadónál dolgozol?
- A Warren és Howe-nál. - Igen.
Most adtak egy nagyszerű munkát: Thavi Matola új könyvét szerkesztem.
Ő az, aki a Blue Mountaint írta?
- Ez bámulatos. - Jó ég, de undorodom magamtól.
Ez nagyszerű.
Vissza kell mennem Lee-hez.
Én lefekszem. Hajnalban hívnom kell valakit egy horgászati kérdéssel.
Túl izgatott vagyok az alváshoz. Maradhatok?
Persze. Érezd jól magad.
- Helló. - Hogy vagy?
Tovább maradt, mint szeretett volna, és többet ivott a kelleténél.
Hívunk közös taxit?
A 20. utca és a Második sugárút sarkán lakom. Ott kitehetsz.
Menjünk együtt.
Nem lehet.
Gyere haza velem.
Gyere. Csak egy beszélgetésre.
A fenébe.
Eszébe jutott egy tíz évvel ezelőtti nap, amely megváltoztatta az életét.
Hazament vidékre a szüleihez, nagy újsággal az apja számára:
a halálbüntetésről szóló írása megjelenik a Harvardi Jogi Szemlében.
Az apja, Avram, az ország egyik leghíresebb ügyvédje volt.
A védhetetleneket védte. Sokat szerepelt a hírekben.
Ez az ítélet az igazságszolgáltatás győzelme.
Néhányan úgy gondolták, valóságos hős.
Mások úgy vélték, nem a bűnösség vagy ártatlanság érdekli, csak a győzelem.
Greta tudta, mindkettőben van igazság.
Olyan akart lenni, mint ő.
Apa!
Felismerte. Az új ügyvédnő volt az apja irodájából.
Gretának valahogy mindig gyanús volt, de mostanáig nem tudta, miért.
- Anya hol van? - Azt hiszem, fent.
Édesanyja, Maroushka, 25 évesen ment hozzá az apjához.
Lengyel volt, Auschwitzban született egy héttel az oroszok bevonulása előtt.
A szabadulás után Maroushka árvaházakban nőtt fel.
A története megrendítette Avramot.
Meg akarta menteni ezt a nőt. Szép életet akart neki biztosítani.
Eltaszította az első családját, ahogy az ember faleveleket söpör le egy pulóverről.
A kis Gretát szinte ajnározta.
Ő volt számára az új kezdet. A hamuból kisarjadó élet.
Elválaszthatatlanok voltak. Hasonlók.
A felnövekvő Greta öntudatlanul
az apja vonzó telhetetlenségét követte,
visszariadva anyja szomorkás kedvességétől,
mert abban, ha homályosan is, a halál szagát érezte.
A válásuk után Greta nem állt többé szóba az apjával,
és kibontatlanul küldte vissza a havi csekkjeit.
Aztán kibukott a jogi karról.
Nem tudott többé értelmet tulajdonítani a szavaknak.
Az év novemberében kiderült, hogy Maroushkának rákja van.
Ő visszament New Yorkba, hogy mellette legyen.
Maroushka meghalt.
Avram új feleségének kislánya született.
Azt mondja, fenn a hegyekben?
Milyen csalival fogják?
Olyannal, mint New Englandben, vagy amivel a betelepített halakat?
És ez egy kukac, vagy szárnyas rovar? Melyik?
A nőstények pedig májusban? Május végén?
Köszönöm, hogy időt szánt rám, Mr Conway. Azt hiszem, ennyi volt.
Ez minden, amire szükségem volt. Sok szerencsét a halakhoz.
Csináljak neked palacsintát?
Annyira szeretlek.
Matola bátorította Gretát, javasoljon akár jelentős átdolgozásokat.
Hetente többször találkoztak.
Mit gondolt erről a bekezdésről?
Ez a rész új, később visszatérek rá.
Ez most fölöslegessé vált.
Megjelölöm, és ha ki akarja húzni, megtehetjük.
Ezt lényegében már elmondta.
Nem vagy éhes?
Tessék?
Mi történt a füleddel?
Mit szól a férje ahhoz, hogy így együtt dolgozunk?
Nem hiszem, hogy zavarná.
Nem féltékeny?
Azt mondtam neki, maga meleg.
Ezt is gondolja?
Ingadozom.
Én is.
- Kérsz egy kis paradicsomlét? - Igen.
Az az igazság, hogy Gretának volt egy kis gondja a hűséggel.
Eszébe jutott egy epizód a jegyessége időszakából,
amely még mindig furdalta a lelkiismeretét.
- Van egy cigarettája? - Nem dohányzom.
- Kár. - Inkább gratulálhatna.
- Leszokott? - Sosem szoktam rá.
Olykor rágyújtottam, míg egyszer rá nem ébredtem, micsoda ostobaság.
Ha rá vagyok szokva, nem lett volna ostobaság - csak szánandó.
Elnézést. Most jöttem a pszichológusomtól.
Semmi baj. Hülye szokás. 25 éves koromban leszokom.
- Mikor lesz annyi? - 23 leszek.
Én a huszonharmadikon megyek férjhez.
Fantasztikus. Ünnepelnünk kell.
- Igen, egy absztinens partival. - Bizony.
- Nos, sok szerencsét. - Köszönöm.
Viszlát.
- Még meg tudom csinálni. - Szép.
És mit tanul?
Rabbi leszek.
Tényleg?
- Nem úgy néz ki. - Nem vagyok ortodox.
Egy hétig esküvői előkészületek és félrelépések váltották egymást.
Utazás a város egyik végébe Maxhez, aztán a másikba Lee-hez,
ruhapróba,
kefélés,
leánybúcsú...
Csak bizalmas barátnője, Lola Sanduli tudott Maxről.
- Úgy vélte, ártatlan dolog. - Greta már csak ilyen.
Eszébe sem jutott, hogy a kaland miatt lemondja az esküvőt.
A két eseményszál elkülönült egymástól a fejében.
Úgy léteztek egymás mellett, mint két távoli, párhuzamos világegyetem.
Annak az őrült hétnek a végén Greta mély szerelembe esett - Lee-vel.
A Maxszel töltött hét után káprázatosan érezte magát.
Most szerette volna, ha a férfi eltűnik.
- Zsidó egyáltalán? - Mit számít az?
Számít.
Lee szülővárosában, Ohióban volt az esküvő.
Apját bántotta, hogy így kezd új életet.
Úgy vélte, Lee nem elég nagy formátumú. A Herskovitz-családban mindenki az volt.
De ő biztonságban érezte magát Lee-vel.
És imádta a férfi családját.
Köszönjük, Uram, az ételt, amit adtál nékünk,
és Isten óvjon mindenkit ebben a házban. Ámen.
Lee őszinte tudásvágya láttán ő is egyszerű életre vágyott.
Már nem kívánt más férfiakat. Gyereket akart.
Kiszivárgott belőle a becsvágy, mint genny a megnyitott sebből.
Meddig írja még Matola azt a könyvet?
Fogalmam sincs.
- Akár évekig is tarthat? - Nem mindenki ír olyan lassan, mint te.
Bocsánat, drágám.
Sajnálom.
Megállapodtak, hogy nem néz bele Lee disszertációjába, míg kész nem lesz.
Most odavonzotta valami a szöveghez.
Vissza kellett fognia magát, hogy ne töröljön egész bekezdéseket.
Dagályos volt és terjengős.
Miért nem tud úgy írni, ahogy beszél?
Tényleg szükség van erre a részre?
Ahogy teltek a hetek, a játék folytatódott.
De Greta sosem feküdt le vele.
Bocsánat, hogy késtem.
- Szia, Darius. Hogy vagy? - Jól. És te?
Biztos, hogy ezt akarod csinálni?
Fárasztó tud lenni.
De nemcsak ő a hibás, hanem én is.
Matola könyve nagy siker lett, mesterműnek kiáltották ki.
Thavi az előszóban melegen méltatta Gretát.
A kritikák megjelenése után Greta ajánlatot kapott egy másik kiadótól.
Főszerkesztői állást kínáltak, sokkal magasabb fizetésért.
Greta adott egy esélyt Gelbnek.
De az nem emelte fel a bérét, mire ő átment,
és Thavi is vele.
Mikor az apja értesült a sikeréről, ragaszkodott hozzá, hogy partit adjon.
- Hű! Szép lakás. - Köszönöm.
Istenem! Hogy vagy, öreg? Ő Chris. Greta, a feleségem.
Együtt jártunk egyetemre.
- Honnét ismered Herskovitzot? - Az ő apja.
Szóval mi újság?
Minden a legnagyobb rendben. Még keményen dolgozom a disszertációmon...
- Szia, apa. - Hát itt vagy!
- Hogy vagy? - Gyermekem! Szia!
Évek óta nem engedte ilyen közel magához.
- Gratulálok. - Köszönöm.
Már azt hittük, elveszítettünk.
Nos, nem veszítettetek el. Helló!
Emlékszem, milyen jópofa dolgok történtek veletek.
Hogy micsoda sikert csináltál belőle!
Rendkívüli ember lehet.
Nagyon érdekes, mozgalmas időszak volt ez Thavival, tele kihívásokkal.
De megbirkóztam vele. Imádtam szerkeszteni.
Érdekes ember lehet.
Drágám, itt vannak. Gyere.
Ennyi éven át nem hallatott magáról, és most nézzétek meg.
Van, aki korán érik, van, aki később.
Kedves volt apától, hogy megrendezte ezt a partit.
- Még ha mind az ő barátai voltak is. - Nem, egész jó volt.
Most, hogy révbe értél, elmehetnénk valahova egy hosszú hétvégére.
Ez jól hangzik.
Hogy szerethet még mindig? Ha szeret, az csak azért lehet, mert nem ismer.
Megfertőzött a becsvágy, egy kisördög a pokol legalsó bugyrából,
aki letépi az uzsorások körmét.
Igyekezett beleélni magát,
de fejében a parti képei kavarogtak.
Azon töprengett, össze tudna-e szedni elég pénzt az apja barátaitól,
hogy saját kiadót alapítson.
Másnap ment be először az új munkahelyére.
..két férfi meghalt.
Egyiküket, Desmond Canettót
ismeretlen fegyveres lőtte le, miközben kocsijával a Varick Streeten haladt.
Canetto már halott lehetett a kormánynál,
mikor felhajtott a járdára, elütve egy férfit
és elsodorva egy ismeretlen nőt, aki elhagyta a baleset helyszínét.
Jó reggelt!
Van valami érdekes az újságban?
Gretának ekkor szörnyű gondolat hasított az agyába, világosan és könyörtelenül.
Minden rendben?
Meg akar szabadulni jóképű férjétől, akár egy fölösleges bekezdéstől.
"Valahol az Államokban minden nap arra ébred
egy dúsgazdag ember, hogy ideje visszaadni valamit az országnak,
és megpályáz egy nagy tekintéllyel és hatalommal járó közhivatalt..."
Manhattanben egy balesetben két férfi meghalt.
Egyiküket, Desmond Canettót
ismeretlen fegyveres lőtte le, miközben kocsijával a Varick Streeten haladt.
Canetto már halott lehetett a kormánynál,
mikor felhajtott a járdára, elütve egy férfit
és elsodorva egy ismeretlen nőt, aki elment.
Az áldozatot, akiről kiderült, hogy Erland Stonstrom norvég állampolgár,
a Szent Vince kórházba vitték,
ahol meghalt, miután órákon át küzdöttek az életéért.
Egyelőre nem tudni, ki lőtt a sofőrre. Maria Ramirezt hallották...
Te vagy az első stopposom.
Még nem vett fel senkit?
És engem miért vett fel?
Tudta, hogy a fiú egy jel.
Vennem kell még pár fánkot.
Mindjárt jövök.
Mit adhatok?
Kaphatnék egy doboz mézbevonatút és két nagy kávét?
- Nem az előbb volt itt? - Terhes vagyok.
Ennyi lesz?
Öt dollár.
Hol tegyelek ki?
- Merre megy? - Északnak.
Az jó lesz.
Oké.
Nem is tudta, merre megy.
Bejössz?
Inkább nem.
Egy perc, és itt vagyok.
Paula két éve nem volt otthon,
mióta az anyjának új barátja volt, és az apja elköltözött Arizonába.
Szent ég, te vagy az?
Már azt hittem, hallucinálok.
- Szia, édesem! - Szia, anya!
- Jól vagy? - Remekül.
Kérsz egy kávét? Vagy gyümölcslét?
Gyümölcslét.
- Peter mindjárt lejön. - Nem dolgozik ilyenkor?
- Miért nem telefonáltál előbb? - Csak erre jártam. Nem baj?
Semmi baj. Jól vagy? Biztos?
Jól vagyok.
Szia, Paula!
Más lett a frizurád.
- Mi szél hozott erre? - Anyámat akartam látni.
Eleget láttál?
Mi történt veled?
Benne voltam egy balesetben.
A kocsival?
Egy fiúval sétáltam, és elütötték.
Te jó ég!
Épp előtte cseréltünk helyet. Egy perccel korábban történik, és én lettem volna.
Kezdd az elejéről, édesem.
Vincent meg én veszekedtünk.
Épp akkor jött rá, hogy terhes,
és nedves ruhákkal ment haza az önkiszolgáló mosodából.
A fűtőtesteken száradó nedves alsónemű látványa megrémítette.
Nem beszélt Vincentnek a babáról.
Tudta, ha elmondja, valósággá válik. És ezt nem akarta.
Elmentem egy diszkóba Fionával és Jackie-vel.
Ne kritizálj, mert nem mondom el.
Meg se szólaltam.
Egy fiú meghívott egy italra.
Akcentussal beszélt, így megkérdeztem, honnan való, és azt mondta, Norvégiából.
Azt mondta, zenei videókat rendez az MTV-nek Los Angelesben.
Egy hullámhosszon voltak. Vibrált körülöttük a levegő.
Kíváncsiak voltak, mit mond a másik. Órákig beszélgettek.
Arra gondolt, talán azért sodorta ide a sors, hogy ezzel a férfival találkozzon.
Régen írtam és festettem. Most pincérnő vagyok.
Én is az elvetélt zsenik számát gyarapítom majd.
Azok a legjobb emberek.
Sétáltunk és beszélgettünk,
aztán arra jött egy autó, és beterített sárral.
Sajnálom. Az én hibám volt.
Mentegetődzött, és azt mondta, a férfiaknak kell kívül menniük,
hogy a nő ne legyen piszkos. Így helyet cseréltünk.
Valami lövést hallottam.
Megkérdeztem: "Ez lövés volt?", és ő azt mondta: "Nem, autó."
Sétáltunk tovább, és egyszer csak valami megütötte a karom.
Ő meg eltűnt mellőlem.
Aztán én hason feküdtem az utcán,
felültem, körülnéztem, és ő sehol sem volt.
A sarkon egy kocsi állt, összetörve...
Aztán megláttam őt is, nekicsapódott egy parkolóórának.
Mindenütt zsaruk nyüzsögtek, és én alig kaptam levegőt...
Egyszerűen eljöttem.
Elrohantam.
Beültem az autóba, és csak vezettem.
Nem is tudom, mit keresek itt.
De tudom, hogy nem kellett volna hazajönnöm.
Hogy érted, hogy nem kellett volna hazajönnöd?
Akarok egy víz alatti kamerát.
Szerzek egyet.
Fejében képek és gondolatok kavarogtak.
Írni akart, festeni...
Annyi vágya foszlott már szét. Most itt volt az alkalom.
Valóra akarta váltani őket.
Igen, itt van. Várj. Vincent az.
Már hívtam a rendőrséget is. Aggódtam érted.
- Hívni akartalak. - Nagyszerű. Köszönöm. Mi történt?
Két évvel azelőtt találkoztak, egy héttel azután, hogy megszökött otthonról.
Mintha várnál valamire.
Tényleg várt. Mindig várt valamire.
Aznap délután hozzá költözött.
Nem volt más hely, ahová mehetett.
Úgy érezte, Vincent egyenesen azért repült ide Haitiből, hogy őt megmentse.
Egy év telt el.
Mikor jössz haza?
Nem tudom.
Ezt nem hiszem el.
- Oké. - Mi oké?
Én is. Szia!
Nemsoká találkozunk.
Ki az a kölyök a kocsiban?
Egy stoppos.
Felvettél egy ismeretlen kölyköt?
- Lehet, hogy fázik. - Jár a motor.
Benn hagyta a kulcsokat a srác mellett.
- Ez nem biztonságos. - Megyek dolgozni.
Mire visszajövök, már nem leszel itt. Úgyhogy most köszönök el tőled.
Olyan, mint apa. Csak undokabb.
Te váltod ki belőle.
Terhes vagyok.
De nem akarom megtartani.
Mit csinálsz?
Hányadik hónapban vagy?
Érezte őt magában, mint valami néma fájdalmat.
Elképzelte, hogy elszívja életének perceit,
ahogy mohón gyarapszik, sejtről sejtre.
Halló? Nem, Vincent.
Nem tudom.
Várj.
Ne csináld ezt.
Most már ki kell, hogy tegyelek.
Adok egy kis pénzt.
Itt van 30 dollár. Sok szerencsét.
Van hová menned?
A nagybátyámhoz.
Jó útitárs voltál.
Ó, istenem.
Egy sebet és zúzódásokat vett észre.
Elmegyünk a kórházba.
Várj!
Gyere vissza!
Várj! Állj meg!
Sajnálom, szívem.
Nem viszlek a kórházba, ígérem.
Gyógyszertárba megyünk. Csak egy kis fertőtlenítőszert és gézt veszünk.
Aztán elengedlek.
Csak maradj nyugton. Semmi baj.
Fájdalmat okoztam?
Gyere, üljünk vissza a kocsiba.
Sajnálom.
Maradj itt.
Mit adhatok?
- Paula Friedrich! - Mrs Toron!
Rég láttalak. Manhattanben élsz, ugye?
Azt hittem, egyetemre mentél, de anyád mondta, hogy a városban élsz.
- Wesley végzős a Syracuse-on. - Ez nagyszerű.
Sajnálom, kicsit sietek.
Valami sebfertőtlenítő szert keresek.
Azt hiszem, ott lesz valami.
Köszönöm.
- Mást? - Nem kérek. Köszönöm. Mennyi lesz?
- Vidd csak el. - Köszönöm.
Ülj le.
Hol vannak sebeid?
Mindenhol.
Bocsánat, hogy ezt kell csinálnom,
de ha nem fertőtlenítem azokat a vágásokat, elfertőződnek.
Bocsánat.
Végy mély levegőt.
Sajnálom.
Mindjárt vége.
Én vagyok.
- Hol vagy? - Egy hotelben.
Milyen hotelben?
Nem tudom.
Vezettem, és akkor ott volt ez a fiú az út szélén.
Úgy láttam, nagyon fázik.
Felvettem.
Aztán észrevettem, hogy nagyon megverték.
Hogy érted, hogy megverték?
Mintha valaki kikötözte volna valamihez, és kínozta volna.
Olyan szörnyű.
Tehát egy motelben vagy azzal a kölyökkel?
Segítenem kellett neki.
Nincs hová mennie.
Még gyerek, Vincent.
Nem vihetjük haza?
Vissza Brooklynba, csak egy kis időre?
Megőrültél? Itt nincs hely.
Nem is ismered azt a gyereket.
Kérlek, drágám.
Ne kelljen itt hagynom. Nem tudom megtenni.
Sajnálom.
Figyelj, bébi.
Történt valami.
Mentem azzal a fiúval, és elütötte egy autó. Épp előtte cseréltük helyet.
Igen, mondta édesanyád.
Nem tudom, mit jelent ez az egész, de jelent valamit. Nem látod?
Ha nem lett volna velem, nem halt volna meg.
Kell, hogy legyen valami értelme.
Ez egy jel.
Nem tudom.
Hozd a kölyköt. Velünk maradhat. Gondját viseljük.
Csak gyere haza. Kérlek.
Szállj vonatra. Ne vezess ilyen állapotban.
Köszönöm.
Nagyon köszönöm.
Beszéltem a barátommal, és azt mondja, ha akarsz,
velünk maradhatsz Brooklynban, míg rendbe nem jössz.
Amíg ki nem találunk valamit.
Fáradt vagyok a vezetéshez, úgyhogy vonatra szállunk.
Veled fogok élni?
Csak egy darabig. Velem meg a barátommal.
Amíg el nem rendezzük a dolgokat.
Mit kérsz ebédre? Én egy tojásos szendvicset eszem.
Azt hiszem, most nem kérek ebédet.
Gondolkozz rajta.
Hozok neked egy tojásos szendvicset az útra.
Mi a...?
Te kis szemét!
- Hívjam a rendőrséget? - Nem, ismerem őt.
A francba.
Hogy jutok el a vasútállomásra?
Forduljon jobbra, menjen el az utca végéig, és már ott is van.
Köszönöm.
ANYÁMNAK
Visiontext feliratok: Méry Ildikó